**SVEUČILIŠTE U ZAGREBU FILOZOFSKI FAKULTET**

**IVANA LUČIĆA 3**

**10000 ZAGREB**

**OIB: 90633715804**

**RKP: 1958**

**OBRAZLOŽENJE OPĆEG DIJELA FINANCIJSKOG PLANA ZA 2023. - 2025. GODINU**

**PRIHODI I PRIMICI**

Ukupno planirani prihodi za 2023. godinu iznose 28.927.183 eura. Najveći dio prihoda u 2023. godini odnosi se na izvor 11 Opći prihodi i primici i iznose 25.673.671 eura čime se financira nastavna i istraživačka djelatnost te stručni rad. Ovi prihodi u 2024. godini iznose 25.786.613 eura, a u 2025. 25.900.132 eura. Na izvoru 11 prihodi su utvrđeni na temelju Sveučilišnih limita, usklađenosti sa prijedlogom resornog ministarstva i s konačno usvojenim Državnim proračunom.

Kod redovne djelatnosti planirane su plaće i materijalna prava zaposlenika. Za plansko razdoblje 2023. ovaj iznos je 23.778.651 eura, projekciji za 2024. iznosi 23.891.593 eura, a u projekciji za 2025. iznosi 24.005.112 eura. Programsko financiranje obuhvaća subvencije participacija školarina i potpore znanosti i za 2023. godinu veće je u odnosu na plan za 2022. godinu za 2,9 % te iznosi 1.662.826 eura. Ovaj iznos isti je i u godinama projekcije. Iz ovog izvora financiraju se i sudske presude koje iznose 140.245 eura po godini za plansko razdoblje.

Na izvoru 31 prihodi iznose 909.114 eura. Najveći dio prihoda ostvaren je od obavljanja dopunske djelatnosti, odnosno programa cjeloživotnog obrazovanja i stalnog usavršavanja koje izvode Centar za strane jezike, Croaticuma i Centar za obrazovanje nastavnika. Značajan dio ovih prihoda čine i školarine od poslijediplomskog specijalističkog studija. Za naredno razdoblje planiran je isti godišnji iznos.

Na izvoru 43 su prihodi u iznosu 1.108.682 eura. Najveći dio prihoda odnosi se na prihode od školarina za preddiplomski i diplomskih studija (cc 45%) i poslijediplomskih doktorskih studija (ca 33%). Prihodi od upisnina čine 17%, a ostalo izvanredni studij bibliotekarstva. Rast prihoda u 2024. godini 20%.

Na izvoru 51 su prihodi u iznosu 310.615 eura od trenutno aktivnih Erasmus + i ostalih EU projekata. Prihodi se ciklički ostvaruju.

Na izvoru 52 su prihodi od Hrvatske zaklade za znanost (HRZZ) u iznosu od 561.052 eura namijenjena za projektno financiranje znanstvene djelatnosti i za financiranje doktoranada i poslijedoktoranada. Ministarstvo znanosti i obrazovanja financira lektorsku djelatnost iznosom od 119.451 eura, a Sveučilište u Zagrebu iznosom od 30.596 eura za međunarodnu razmjenu.

Prihodi za 2024. i 2025. godinu se smanjuju.

Prihodi na izvoru 61 planirani su u iznosu 52.921 eura za projekt neprofitne organizacije i trgovačkog društva kojima je Fakultet partner.

Na izvoru 12 i 561 planiran je prihod u iznosu od 161.081 eura za projekt Učenje kroz rad i sustav upravljanja studentskim iskustvom na Filozofskom fakultetu u Zagrebu i isti je usklađen s konačno usvojenim Državnim proračunom.

**RASHODI I IZDACI**

Ukupni rashodi za 2023. godinu iznose 29.515.105 eura.

Najveći dio rashoda odnosi se na izvor 11 Opći prihodi i primici. Troškovi ovog izvora su rashode za zaposlene u iznosu od 23.399.825 eura, dio materijalnih troškova u iznosu od 2.006.741 eura i oprema u iznosu od 242.579 eura.

Na izvoru 31 rashodi iznose 909.114 eura. Iz ovog izvora financiraju se rashodi za zaposlene i materijalni troškovi u odnosu 45:55 koji su potrebni za obavljanje dopunske djelatnosti.

Na izvoru 43 rashodi iznose 1.511.723 eura. U strukturi rashoda koji se pokrivaju iz ovog izvora izdaci za zaposlene i materijalni troškovi čine podjednak iznos, odnosno iznose po ca 700.000 eura. Za opremu i knjige se troši 71.000 eura. U 2024. i 2025. godini su iskazani manji rashodi za jer su planirani manji rashodi za zaposlene.

Na izvoru 51 rashodi iznose 364.174 eura u 2023. godini. Rashodi se odnose na troškove vezane za provođenje EU projekta. U narednim godinama se smanjuju.

Na izvoru 52 rashodi iznose 824.665 eura za 2023. godinu. Izdaci za zaposlene doktorande iznose 347.768 eura, a ostali troškovi odnose se na materijalne rashode za provođenje projekta Zaklade. Troškovi u narednim godinama padaju uslijed završetka projekata.

Na izvoru 61 rashodi za 2023. iznose 70.677 eura.

Na izvoru 12 i 561 rashodi iznose 161.081 eura za 2023. godinu i odnose se na realizaciju gore imenovanog projekta.

**PRIJENOS SREDSTAVA IZ PRETHODNE I U SLIJEDEĆU GODINU**

Donos sredstava u 2023. godinu iznosi 587.922 eura. Najveći dio donosa se odnosi na izvori 43 koji iznosi 403.041 eura, a namijenjen je za plaćanje rashoda poslijediplomskih doktorskih studija, kao i preddiplomskih i diplomskih studija. Dio donosa odnosi se na plaćanje rashoda EU projekata. K tome na izvoru 52 donos se odnosi na projekte HRZZ koji rashode po izvještajnom razdoblju imaju u 2023. godini. Na izvoru 61 donos se odnosi na pokrivanje rashoda od projekata koji se ostvaruju u suradnji sa trgovačkim društvima i neprofitnim organizacija.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 17.229.232 kn / 2.286.712,06 eura | 16.904.269 kn / 2.243.582,06 eura |
| Dospjele obveze | 1.093.246 kn / 145.098,68 eura | 77.834 kn / 10.330,35 eura |

Dospjele obveze na dan 30.06.2022. iznose 77.834,15 kn odnosno 10.330,37 eura, a podmirene su zaključno sa danom 8. srpnja 2022. godine. Računi su zaprimljeni na samom kraju mjeseca s valutom plaćanja od par dana.

U Zagrebu, 09. prosinca 2022.

 Dekan:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Izv. prof. dr. sc. Domagoj Tončinić